text: [{"text_idx": "#000006", "text": "Akkuma beekkamu dhukkubni Koroonaa-vaayras bara dabre 2019 ji\u2019a December keessa biyya Chaayinaatti mul\u2019ate kun, Saffisa hamaan faca\u2019ee yeroo ammatti ammoo gara biyyoota 59 seenee jira.\nLakkoofsi namoota Koroonaa-vaayrasiin qabamanii guyyarraa kan dabalaa jiru yoo ta\u2019u, Ardii Afriikaa irraa biyya Masrii fi Aljeeriyaatti eega mul\u2019ateen booda, guyyaa har\u2019aa Naayijeeriyaatti nama tokko irratti argamuu Ministeerri Fayyaa Naayijeeriyaa beysise."}, {"text_idx": "#000009", "text": "Qondaalli Qonnaa fi Horsiisa Qurxummii bulchinsa magaalaa Hong Kong ibsa har\u2019a baseen, qorannoo saree abbaansii dhibee Koroonaa-vaayrasiin saaxilame tokko irratti taasifameen, sarittiin dhibee kanaan qabamuun dhagahame."}, {"text_idx": "#000010", "text": "Haa ta\u2019uu malee Vaayirasichi namarraa itti dabre moo faalama qilleensaa irraa qabate kan jedhu hin beekkamne."}, {"text_idx": "#000011", "text": "Sareen tun bineensota mana keessaa tan yeroo jalqabaatif Vaayirasiin kun irratti argame yoo taatu, hanga ammaatti mallattoon dhibee kanaa kan irratti hin mul\u2019atin tahuu fi bineensa jalqabaa kan iddoo bineensota Koroonaa-vaayrasiin qabamaniif qophaa\u2019etti galfamte irraa tahuu odeeyfannoon ni addeessa."}]